דובר רשות שדות התעופה (מטה מסופי הגבול ושדות תעופה פנים ארציים) פרסם הודעה לציבור על פעילות מסוף נהר הירדן בימי שישי ושבת במהלך חודש הרמדאן.
1. רשות שדות התעופה מודיעה בזאת, כי במהלך חודש אוגוסט 2011, בו חל חודש הרמדאן, יוקדם מועד סגירת מסוף הגבול נהר הירדן בכל ימי השישי והשבת בחודש זה (בין התאריכים 5.8.2011 ועד 27.8.2011 כולל), לשעה 18:45.
2. נוסעים המתעתדים לעבור במסוף במועדים אלו מתבקשים להיערך בהתאם ולהגיע אל המסוף הירדני או הישראלי עד השעה 17:45 לכל המאוחר, כדי להספיק ולסיים את כל התהליכים הכרוכים במעבר הגבול בשני המסופים.
3. הננו מבקשים את היערכות קהל הנוסעים בהתאם.